เจ. อาร์. อาร์. โทลคีน
เจ. อาร์. อาร์. โทลคีน มีชื่อเต็มว่า จอห์น โรนัลด์ รูล ทอลคีน (John Ronald Reuel Tolkien; นามปากกาว่า J. R. R. Tolkien ) (3 มกราคม พ.ศ. 2435 – 2 กันยายน พ.ศ. 2516) เป็นกวี นักประพันธ์ นักภาษาศาสตร์ และศาสตราจารย์ชาวอังกฤษผู้มีชื่อเสียงในฐานะผู้ประพันธ์นิยายแฟนตาซีระดับคลาสสิก เรื่อง"เดอะฮอบบิท" และ"เดอะลอร์ดออฟเดอะริงส์"
ภาษาเวสทรอน
ตามท้องเรื่องที่ปรากฏใน เดอะฮอบบิท และ เดอะลอร์ดออฟเดอะริงส์ โทลคีนบอกว่าเขาได้แปลเรื่องทั้งหมดจากภาษาเวสทรอน ออกมาเป็นภาษาอังกฤษ ตัวอย่างการถอดความที่สำคัญเช่น ชื่อของตัวละครต่างๆ "เมอเรียด็อค แบรนดี้บั๊ก" เป็นชื่อในภาษาอังกฤษที่แปลมาจากชื่อจริงของเขาว่า "คาลิมัก บรันดากัมบา" (Kalimac Brandagamba) ชื่อย่อว่า "คาลิ" (หมายถึง ความสนุกสนานรื่นเริง) ชื่อ "เมอเรียด็อค" และชื่อย่อ "เมอร์รี่" จึงเป็นชื่อที่ถอดความมาจากภาษาเวสทรอนให้คงความหมายดั้งเดิมไว้ หรือชื่อ "เปเรกริน ตุ๊ก" กับชื่อย่อ "ปิ๊ปปิ้น" ก็มาจากชื่อจริงว่า "ราซานัวร์ ทูค" (Razanur Tûk) ชื่อย่อว่า "ราซาร์" (หมายถึง แอ๊ปเปิ้ลผลเล็กๆ) ที่ถอดความมาให้ได้ความหมายใกล้เคียงกันนั่นเอง